สวัสดีครับคุณ ผมใช้นิ้วกับเเฟนครับตอนเวลา16.41เเล้วค่อนข้างเยอะครับคิดว่าเป็นเลือดสดหลังจากนั้นผมก็ให้เเฟนใสผ้าอนามัยผมลองเช็กดูเวลา20.00ก็ยังมีเลือดออกอยู่เเต่ตอนนี้เลือดออกเป็นสีออกดำๆครับหลังจากนั้นผมให้เเฟนเปลื่อนผ่าอนามัยอันใหม่เเล้วมาเช็กตอนเช้าของวันต่อมาเวลา9.00นมีก็ยังมีเลือดออกอยู่เเต่น้อยลงมากหลังจากนั้นเวลา12.30ก็ตรวจอีกก็ยังมีเลือดออกอยู่เลือดออกเป็นสีดำๆอยากทรายว่าผมสามารถไปพบเพื่อตรวจจะใช้ค่าใช้จ่ายสูงมากรึป่าวครับเเละตรวจยังไงครับ ผมคิดว่าสาเหตุที่มีเลือดออกเพราะผมทำเเรงครับเเก่ก่อนหน้าที่ใช้นิ้วซัก2-3ชมผมใสอวัยวะเพสเข้าไปด้วยเเต่เเฟนบอกว่าเจ็บตอนนั้นยังไม่มีเลือดออกครับ
สวัสดีค่ะ การมีเลือดออกหลังจากมีเพศสัมพันธ์ดังกล่าว อาจเกิดจาก1. มีการฉีกขาดของเยื่อบุภายในช่องคลอด หากได้ใช้นิ้วสอดใส่เข้าสู่ช่องคลอด และทำด้วยความรุนแรง ความแข็งและความคมของเล็บ อาจทำให้เยื่อบุช่องคลอดเกิดการบาดเจ็บเป็นแผลฉีกขาดได้ ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. มีติ่งเนื้อที่ปากมดลูก3. มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย4. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย5.มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นแนะนำให้สังเกตอาการไปก่อนค่ะ หากเลือดที่ออกเริ่มมีปริมาณที่น้อยลง และออกนานไม่เกิน 2 วัน และหลังจากนั้นไม่มีเลือดออกหลังจากมีเพศสัมพันธ์อีก ก็ไม่จำเป็นต้องทำอะไร แต่หากยังคงมีเลือดออกนานหลายวัน หรือหลังจากมีเพศสัมพันธ์ทุกครั้งยังคงมีเลือดออก หรือมีอาการเลือดออกกะปริดกะปรอย ตกขาวผิดปกติ จึงควรไปพบสูติ-นรีแพทย์เพื่อตรวจหาสาเหตุค่ะ โดยแพทย์อาจต้องทำการตรวจภายในด้วยค่ะ ซึ่งค่าใช้จ่ายจะขึ้นอยู่กับแต่ละสถานพยาบาลค่ะนอกจากนี้ หากได้มีการใช้อุปกรณ์สอดใส่เข้าสู่ช่องคลอด หรือใช้นิ้วมือก็ตาม อุปกรณ์ต้องไม่มีความแหลมคมหรือแข็งเกินไป และต้องมีความสะอาดเพียงพอค่ะ